સ્કર્ટ : સ્કર્ટમાંથી પણ ઘણી વસ્તુ બની શકે. સ્કર્ટ કેવા પ્રકારનું છે એ જાણવું અગત્યનું છે. જો એ-લાઇનનું લૉન્ગ સ્કર્ટ હોય તો એને શૉર્ટ કરાવી શકાય અથવા તો એમાંથી બૅગ બનાવી શકાય. જો ઘેરદાર હોય તો ઘણા ઑપ્શન છે, જેમ કે ટેબલ-કવર. ટેબલ-કવર બનાવવા માટે સ્કર્ટને કાપવાની જરૂર નથી, માત્ર કમર આગળથી પકડીને એ ભાગને ટેબલના સેન્ટરમાં મૂકવો અને એના પર કોઈ હેવી શોપીસ મૂકી દેવો જેથી એ પડી ન જાય. થોડું વધારે ડેકોરેટિવ બનાવવા માટે સ્કર્ટની ધારમાં ઝાલર જેવી લેસ લગાડવી જેથી થોડો ફૅન્સી લુક આવે. જો અમ્બ્રેલા ઘેરનું સ્કર્ટ હોય તો એમાંથી શ્રગ અથવા તો ક્રૉપ ટૉપ બનાવી શકાય.